CELEX: C2007/042/42
Language: da
Date: 2007-02-24 00:00:00
Title: Sag T-369/06: Sag anlagt den 7. december 2006 — Holland Malt mod Kommissionen

24.2.2007   
            
            
               DA
            
            
               Den Europæiske Unions Tidende
            
            
               C 42/23
            
         Sag anlagt den 7. december 2006 — Holland Malt mod Kommissionen
   (Sag T-369/06)
   (2007/C 42/42)
   Processprog: engelsk
   Parter
   
      Sagsøger: Holland Malt BV (Lieshout, Nederlandene) (ved lawyers O.W. Brouwer og D. Mes)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Artikel 1, 2, 3 og 4 i den anfægtede beslutning annulleres helt eller delvis.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
               —
            
            
               Der træffes enhver yderligere foranstaltning efter Rettens skøn.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning K(2006) 4196 endelig udg. (1) af 26. september 2006, hvorved Kommissionen erklærede, at en støtte, som Nederlandene på visse betingelser ydede sagsøgeren, udgør statsstøtte, som er uforenelig med fællesmarkedet.
   Sagsøgeren har bestridt, at Kommissionen var berettiget til at antage, at støtten var statsstøtte, som var uforenelig med fællesmarkedet, og har anført, at Kommissionen har tilsidesat artikel 87 EF og en række fællesskabsretlige principper. Disse tilsidesættelser vedrører følgende:
   
               1)
            
            
               Tilsidesættelse af artikel 87, stk. 1, EF ved undladelse at fastslå, at støtten var statsstøtte i denne bestemmelses forstand, og fejlfortolkning og urigtig anvendelse af fællesskabsretspraksis på dette punkt;
            
         
               2)
            
            
               Tilsidesættelse af artikel 87, stk. 1, EF ved:
               
                           a)
                        
                        
                           Fejlfortolkning og urigtig anvendelse af EF-rammebestemmelser (2) for statsstøtte i landbrugssektoren
                        
                     
                           b)
                        
                        
                           Undladelse af at foretage en behørig afvejning af støttens gavnlige virkninger og dens indvirkning på samhandelsforholdene inden for Fællesskabet
                        
                     
                           c)
                        
                        
                           Undladelse af behørigt at vurdere og fastslå støttens indvirkning på kapaciteten i maltindustrien
                        
                     
                           d)
                        
                        
                           Undladelse af at tage hensyn til begivenheder og udviklinger, som er indtrådt mellem det tidspunkt, da den nederlandske regering besluttede at give støtten på visse betingelser, og det tidspunkt, da Kommissionen vedtog sin beslutning.
                        
                     
         
               3)
            
            
               Tilsidesættelse af princippet om god forvaltningsskik ved undladelse af behørigt at undersøge alle aspekter og interesser, der er involveret i tildelingen af støtten, herunder begivenheder og udviklinger, som er indtrådt mellem det tidspunkt, da den nederlandske regering besluttede at give støtten på visse betingelser, og det tidspunkt, da Kommissionen vedtog sin beslutning.
            
         
               4)
            
            
               Tilsidesættelse af begrundelsespligten i henhold til artikel 253 EF.
            
         
      (1)  K 14/2005 (ex N 149/2004) Holland Malt BV.
   
      (2)  EF-rammebestemmelser for statsstøtte i landbrugssektoren (EFT 2000 C 28, s. 2).